Balatonföldvári Gyermekekért Alapítvány

8623 Balatonföldvár, Gábor Áron utca 1.

**Jegyzőkönyv**

Készült: A Balatonföldvári Gyermekekért Alapítvány kuratóriumának üléséről 2018. január 26-án 13:00 órától kezdődően a Calendula Gyógyszertár, 8617 Kőröshegy, Petőfi S. u. 102. szám alatti székhelyén

Jelen vannak: Bédayné Kádár Éva kuratóriumi elnök

 Németh Judit kuratóriumi tag

 Varga Éva kuratóriumi tag

Napirendi pontok:

1. Szép Magyar Beszéd versennyel kapcsolatos kérelem
2. Zrínyi matematikaverseny útiköltség
3. Egyebek

Bédayné Kádár Éva elnök: köszönti a megjelenteket, megállapítja, hogy a kuratórium tagjai teljes létszámban jelen vannak, így a kuratórium határozatképes. Varga Éva kuratóriumi tagot kéri fel a jegyzőkönyv vezetésére.

1. Az alapítványhoz kérelem érkezett Nagyné Horváth Annamáriától. A Szép Magyar Beszéd verseny iskolai fordulójának lebonyolításához kérik az alapítvány támogatását. Jutalomkönyveket szeretnének vásárolni 16.000 Forintértékben. A kuratórium tagjai a kérelemnek egyhangúlag (3 igen, 0 nem, 0 tartózkodás) helyt adnak, a támogatás odaítéléséről döntenek.

Fentiek szerint a kuratórium meghozta **1/2018.** számú határozatát, mely szerint a Szép Magyar Beszéd verseny iskolai fordulójának jutalomkönyveire 16.000 Ft anyagi támogatást jóváhagynak., melynek a kifizetésére az Alapítvány nevére szóló számla alapján kerül sor.

1. Az alapítványhoz kérelem érkezett Mészáros Ágnestől. A Zrínyi Ilona matematikaverseny megyei fordulójának útiköltségéhez kérik az Alapítvány támogatását 25.000 Ft +Áfa összegben. Varga Éva kuratóriumi tag javasolja, hogy a kuratórium saját hatáskörben a verseny nevezési díját is fizesse ki a résztvevő 18 tanuló számára, amennyiben a kérelmezők az Alapítvány nevére szóló számlát tudnak bemutatni. A kuratórium tagjai a kérelemnek egyhangúlag (3 igen, 0 nem, 0 tartózkodás) helyt adnak, a támogatás odaítéléséről döntenek.

Fentiek szerint a kuratórium meghozta **2/2018**. számú határozatát, mely szerint a Zrínyi Ilona matematikaversenyen résztvevő 18 tanuló részvételi díját az Alapítvány saját hatáskörben kifizeti, az Alapítvány nevére szóló számla alapján. A kuratórium meghozta **3/2018.** számú határozatát, mely szerint a Zrínyi Ilona matematikaverseny útiköltségére 25.000 Ft+ Áfa anyagi támogatást jóváhagynak, melynek a kifizetésére az Alapítvány nevére szóló számla alapján kerül sor.

1. Az egyebek napirendi ponthoz kapcsolódóan Bédayné Kádár Éva jelzi, hogy a Balatonföldvári Önkormányzattól 2017. évben kapott 100.000 Ft, értékű támogatásának elszámolási határideje 2018. január 31. Felkéri Varga Éva kuratóriumi tagot, hogy készítse el az elszámolást. Varga Éva kuratóriumi tag ígéretet tesz erre.

Egyéb aktuális ügy nem lévén a napirendi pontok megbeszélése után Bédayné Kádár Éva megköszöni a részvételt és az ülést bezárja.

Kőröshegy, 2018. 01. 26.

Bédayné Kádár Éva Németh Judit Varga Éva

 kuratóriumi elnök kuratóriumi tag kuratóriumi tag (jegyzőkönyv-vezető)